وفد قبیلہ اسلم

وفدقبیلہ اسلم شعبان سنہ 8ھ میں بارگاہ رسالت میں حاضر ہوا۔
عميرہ بن افصى کے ساتھ قبیلہ اسلم کی ایک جماعت تھی ان لوگوں نے رسول اللہ  کو کہا ہم اللہ اور اس کے رسول پر ایمان لائے آپ کے طریقے کی پیروی کی۔ آپ  اپنے ہاں ایسا مرتبہ مقرر فرمائیے جس کی فضیلت عرب بھی جان لیں کیونکہ ہم لوگ انصار کے بھائی ہیں اور تنگی اور فراخی میں ہمارے ذمے بھی آپ کی مددگاری و وفاداری ہے۔
رسول اللہ  نے فرمایا اسلم کو اللہ سلامت رکھے اورغفار کی اللہ مغفرت فرمائے۔ یہ بات میں نہیں کہ رہا، بلکہ اللہ تعالیٰ نے ہی یہ بات فرمائی ہے۔
رسول اللہ  نے قبیلہ اسلم اور تمام مسلم قبائل کے لیے خواہ وہ ساحل پر رہتے ہوں یامیدان میں ایک فرمان تحریر فرما دیا جس میں مواشی کے فرائض اور زکوٰۃ کا حکم ذکر کیا گیا، اس صحیفہ کو ثابت بن قیس بن شماس نے لکھا اور ابو عبید ہ بن الجراح اور عمر بن خطاب نے گواہی دی
خفاف بن ایما غفاری فرماتے ہیں کہ رسول اللہ  نے نماز میں فرمایا اے اللہ بنی لحیان اور رعل اور ذکوان اور عصیہ پر لعنت فرما کہ انہوں نے اللہ اور اس کے رسول اللہ  کی نافرمانی کی ہے اور قبیلہ غفار کی مغفرت فرما اور قبیلہ اسلم کو سلامتی عطا فرما۔
ابوایوب انصاری سے مروی ہے کہ نبی کریم  نے فرمایا قبیلہ اسلم، غفار، مزینہ اشجع، جہینہ اور بنی کعب کے لوگ تمام لوگوں کو چھوڑ کر صرف میرے مولیٰ ہیں اور اللہ اور اس کے رسول  ان کے مولیٰ ہیں۔

حوالہ جات 

وفود عرب